b"\n_START_ARTICLE_\nAll the Lovers\n_START_SECTION_\nOzadje\n_START_PARAGRAPH_\n20. aprila 2010 je Kylie Minogue preko svoje uradne spletne strani oznanila, da bo kot prvi singl z njenega enajstega glasbenega albuma, Aphrodite, julija 2010 izdala pesem\xc2\xa0\xc2\xbbAll the Lovers\xc2\xab. Izdala je tridesetsekundni in\xc5\xa1trumentalni predogled pesmi in pokazala, kak\xc5\xa1na bo naslovnica singla. Ker je njeno uradno spletno stran v tistem \xc4\x8dasu obiskalo toliko obo\xc5\xbeevalcev, se je za\xc4\x8dasno zru\xc5\xa1ila; kmalu so jo popravili. Pesem\xc2\xa0\xc2\xbbAll the Lovers\xc2\xab\xc2\xa0je ena izmed zadnjih posnetih pesmi z albuma Aphrodite. Pesem sta napisala \xc4\x8dlana britanske europop glasbene skupine Kish Mauve, Jim Eliot in Mima Stilwell, producirala pa sta jo Jim Eliot in Stuart Price. Kylie Minogue je komentirala:\xc2\xa0\xc2\xbb\xc5\xbde, ko sem jo snemala, sem vedela, da moram pesem 'All the Lovers' izdati kot albumov prvi singl; popolno je odra\xc5\xbeala evfori\xc4\x8dnost albuma. Komaj \xc4\x8dakam, da jo sli\xc5\xa1ijo tudi drugi in ko jo poslu\xc5\xa1am, od vznemerjenja dobim kar kurjo polt.\xc2\xab 14. maja 2010 se je pesem\xc2\xa0\xc2\xbbAll the Lovers\xc2\xab\xc2\xa0premierno predvajala na britanski radijski postaji BBC Radio 1. Po pesmi in oznanilu njene svetovne turneje je Kylie Minogue dejala:\xc2\xa0\xc2\xbbSlogan pesmi 'All The Lovers', ki ga ponovno prevzemam, je: 'Ob\xc4\x8duti ljubezen, deli ljubezen.' \xc5\xbdelim si, da bi bil tak celoten album.\xc2\xab\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbAll the Lovers\xc2\xab\xc2\xa0je elektropop pesem zmernega tempa s plesnim ritmom. Po podatkih spletne strani podjetja Sony/ATV Music Publishing, Musicnotes.com, je napisana v C-duru. Procesija akordov te pesmi je Gsus\xe2\x82\x84\xe2\x80\x93G\xe2\x80\x93F\xe2\x82\x86\xe2\x80\x93Fmaj\xe2\x82\x87, vokali Kylie Minogue pa se raztezajo od G\xe2\x82\x83 do A\xe2\x82\x84. Adam Markovitz iz revije Entertainment Weekly je glasbeno sestavo pesmi primerjal z\xc2\xa0\xc2\xbbnjenimi za\xc4\x8detki dreampopa s pesmijo 'I Believe in You' iz leta 2004; bas je popolnoma enak.\xc2\xab Pesem\xc2\xa0\xc2\xbbAll the Lovers\xc2\xab\xc2\xa0ima vseskozi velik poudarek na elektri\xc4\x8dni kitari, z izjemo v refrenu, kjer je ritem nekoliko po\xc4\x8dasnej\xc5\xa1i kot drugod. Refren je podoben kot pri njenih drugih synthpop pesmih, ki bi bile po mnenju Adama Markovitza\xc2\xa0\xc2\xbbpopolne, \xc4\x8de bi \xc5\xa1lo za soundtrack Atarijeve videoigre Studio 54.\xc2\xab Po drugem refrenu vokale Kylie Minogue pri\xc4\x8dnejo spremljati samo akusti\xc4\x8dne kitare in klavir. Primerjali so ga z refrenom pesmi\xc2\xa0\xc2\xbbBlue Monday\xc2\xab\xc2\xa0glasbene skupine New Order iz leta 1983. Refren se je ponovil ve\xc4\x8dkrat. V besedilu pesmi\xc2\xa0\xc2\xbbAll the Lovers\xc2\xab\xc2\xa0Kylie Minogue vse svoje ljubimce primerja s svojim sedanjim partnerjem:\xc2\xa0\xc2\xbbVsi ljubimci so \xc5\xbee od\xc5\xa1li / Noben se ne more meriti s teboj\xc2\xab\xc2\xa0(\xc2\xbbAll the lovers that have gone before / they don't compare to you\xc2\xab).\n_START_SECTION_\nSprejem s strani kritikov\n_START_PARAGRAPH_\nNick Levine iz revije Digital Spy je pesmi dodelil pet zvezdic in jo opisal kot\xc2\xa0\xc2\xbbspodobno, plesno in elegantno elektro-disko-pop pesem - z drugimi besedami, pravi Kyliejin singl\xc2\xab\xc2\xa0in dodal, da\xc2\xa0\xc2\xbbrefren poslu\xc5\xa1alcu sporo\xc4\x8di, naj ob poslu\xc5\xa1anju samo maha z rokami, se zabava in se ne meni za to, kar si mislijo drugi.\xc2\xab Novinar revije Popjustice je napisal:\xc2\xa0\xc2\xbbTako kot vse njene pesmi bo tudi pesem 'All the Lovers' v trenutku navdu\xc5\xa1ila na milijone Kyliejinih obo\xc5\xbeevalcev in se bo pojavila na mnogih albumih z njenimi najve\xc4\x8djimi uspe\xc5\xa1nicami. Pesem je odrasla, a svobodnega duha, bombasti\xc4\x8dna in vseeno elegantna, trezna, a pijana od ljubezni. [...] Zelo te\xc5\xbeko jo je poslu\xc5\xa1ati ne da bi zraven prepevali.\xc2\xab Adam Markovitz iz revije Entertainment Weekly je napovedal, da bodo pesem\xc2\xa0\xc2\xbbAll the Lovers\xc2\xab\xc2\xa0po vsej verjetnosti najve\xc4\x8dkrat predvajali v\xc2\xa0\xc2\xbbtelovadnicah, gejevskih klubih in trgovinah z obla\xc4\x8dili\xc2\xab\n_START_SECTION_\nNastopi v \xc5\xbeivo\n_START_PARAGRAPH_\nKylie Minogue je s pesmijo\xc2\xa0\xc2\xbbAll the Lovers\xc2\xab\xc2\xa0prvi\xc4\x8d uradno nastopila 29. maja 2010 na podelitvi nagrad Wind Music Awards v Veroni, Italija. Nosila je obleko, podobno Afroditini, belo togo in zlate \xc4\x8devlje z visoko peto. 5. junija 2010 je Kylie Minogue v no\xc4\x8dnem klubu Splash v New York Cityju prvi\xc4\x8d predvajala remix pesmi. Med predvajanjem remixa pesmi\xc2\xa0\xc2\xbbAll the Lovers\xc2\xab\xc2\xa0je bila prisotna tudi sama in pri\xc4\x8dela je improvizirati ter peti zraven. Kasneje je razlo\xc5\xbeila:\xc2\xa0\xc2\xbbSem na odru z mikrofonom v rokah, zato avtomati\xc4\x8dno pri\xc4\x8dnem peti.\xc2\xab\xc2\xa0S pesmijo je nastopila tudi v zadnji epizodi pete sezone resni\xc4\x8dnostnega \xc5\xa1ova Naslednji nem\xc5\xa1ki top model 9. junija 2010. Nastop s to pesmijo je bil dokaj podoben videospotu za pesem in Kylie Minogue je med nastopom nosila modro obleko in \xc4\x8devlje z visoko peto v kremasti barvi. Georgina Littlejohn iz revije Daily Mail je v svoji oceni nastopa napisala, da Kylie Minogue\xc2\xa0\xc2\xbbje svoji mlaj\xc5\xa1i pop kolegici Katy Perry, ki je bila prisotna med nastopom, zagotovo pokazala, kako se tem re\xc4\x8dem stre\xc5\xbee\xc2\xab. Ann Lee iz revije Metro je nastop opisala kot\xc2\xa0\xc2\xbbnevihtnega\xc2\xab\xc2\xa0in dodala, da je\xc2\xa0\xc2\xbbKaty Perry lahko v vzor.\xc2\xab_NEWLINE_S pesmijo\xc2\xa0\xc2\xbbAll the Lovers\xc2\xab\xc2\xa0je poleg pesmi\xc2\xa0\xc2\xbbCan't Get You Out of My Head\xc2\xab\xc2\xa0 nastopila tudi na prireditvi M6 Music Live Event v Parizu, Francija, kjer je nosila modro obleko. Poleg tega je skupaj s pesmima\xc2\xa0\xc2\xbbAll the Lovers\xc2\xab\xc2\xa0in\xc2\xa0\xc2\xbbLove at First Sight\xc2\xab\xc2\xa0nastopila na britanski pogovorni oddaji, Friday Night with Jonathan Ross, in sicer 25. junija 2010. Med nastopom je bila oble\xc4\x8dena v srebrno obleko in \xc4\x8drno ogrinjalo, ki ga je oblikovala modna hi\xc5\xa1a Balmain. S pesmijo\xc2\xa0\xc2\xbbAll the Lovers\xc2\xab\xc2\xa0je 3. julija 2010 nastopila na gejevski paradi v Madridu, \xc5\xa0panija in 21. junija 2010 v avstralski oddaji Hey Hey It's Saturday. S pesmima\xc2\xa0\xc2\xbbAll the Lovers\xc2\xab\xc2\xa0in\xc2\xa0\xc2\xbbGet Outta My Way\xc2\xab\xc2\xa0je nastopila na izboru Miss Italije 12. septembra 2010. Poleg tega je s pesmijo nastopila v ITVI-jevi bo\xc5\xbei\xc4\x8dni oddaji v duetu z britansko glasbeno skupino JLS 11. decembra 2010; oddajo so predvajali pred zadnjo epizodo tistoletne sezone oddaje The X Factor.\n_START_SECTION_\nRazli\xc4\x8dica glasbene skupine Scissor Sisters\n_START_PARAGRAPH_\nS svojo razli\xc4\x8dico pesmi\xc2\xa0\xc2\xbbAll the Lovers\xc2\xab\xc2\xa0je v oddaji BBC Radia 1, Live Lounge, nastopila ameri\xc5\xa1ka glasbena skupina Scissor Sisters. Izvedli sta country razli\xc4\x8dico pesmi in pri izvajanju pesmi sta uporabili samo kitare."